**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 27 став 10.,члана 28. став 2, члана 33, члана 36, члана 60 Закона о јавној својини (“Службени гласник РС” бр.72/2011 и 88/2013 и 105/2014), члана 12ж став 1. и члана 12з Статута Општине Гаџин Хан ( “Службени лист града Ниша” број 63/2008, 31/2011, 46/2011 и 26/2013), члана 3. став 1. тачка 11) Одлуке о Општинском већу општине Гаџин Хан ( “Службени гласник града Ниша” бр.83/2012) одлуке о дугорочном задужењу Скупштине општине Гаџин Хан бр.06-116/2014-II , одлуке начелника о додели уговора АИК банци Ниш број 404-853/14-IV-6,на својој 84. (осамдесетчетвртој) седници, одржаној дана 23. Децембра 2014. године, доноси

**О Д Л У К У**

**о закњучењу уговора о дугорочном кредиту**

**1-**Закључити уговор о дугорочном кредиту бр. 105010845504604957 са уговарачем АГРОИНДУСТРИЈСКОМ КОМЕРЦИЈАЛНОМ БАНКОМ АИК БАНКОМ АД НИШ, НИШ, ул. Николе Пашића бр.42, матични бр.06876366,ПИБ 100618836,КОЈУ ЗАСТУПА Владимир Чупић, председник Извршног одбора и Ана Марковић, члан Извршног одбора, а за коју уговор потписују лица овлашћена Правилником о овлашћењима за потписивање Агроиндустријско комерцијалне банке АИК банке ад Ниш, ради финансирања капиталних инвестиционих расхода-прибављања непокретне имовине, у износу од 14.600.000,00 динара.

2. Овлашћује се председник општине Гаџин Хан, Саша Ђорђевић, да у име и за рачун општине Гаџин Хан са Агроиндустријско комерцијалном банком АИК банком ад Ниш, закључи, потпише и овери уговор.

О б р а з л о ж е њ е

Скупштина општине Гаџин Хан је дана 6 августа донела одлуку о дугорочном задужењу ради финансирања капиталних инвестиционих расхода предвиђених одлуком о првом ребалансу буџета општрине Гађин Хан за 2014. Годину која се поредвиђа на приходној страни буџета на економској класификацији 911000-Примања од домаћих задужења.Средства ће се користити за прибављање непокретне имовине – стамбене зграде – објекта у изградњи у КО Гаџин Хан, са укупно 16 стамбених јединицаи 8 локала спратности П+2 у укупно мето пројектованој површини од 1.379.22 м“.

Одлуком начелника Општинске управе бр. 404-853/14-IV покренут је поступак набавке услуге одобравања банкарског кредита, редни број набавке 10/2014

Дана 5.12.2014 донета је одлука о додели уговора понуђачу АИК банка АД Ниш ул. Николе Пашића бр.42

Општинско јавно правобранилаштво је дало позитивно мишљење на нацрт уговора о дугорочном кредиту са АИК банком ад Ниш бр. 421-846/14-I

На основу горе изнетог донета је одлука као у диспозитиву.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-421-850/14-III

 У Гаџином Хану, дана 23.децембра 2014. године

 ПРЕДСЕДНИК

 Саша Ђорђевић